Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 70/2001, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2001/C 374/09)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS/08/2001

Κράτος μέλος: Ομοσπονδιακή Δημοκρατία της Γερμανίας

Περιφέρεια: Saarland

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Χρηματοδότηση επιχειρήσεων για την έναρξη και ανάπτυξη δραστηριοτήτων - Κοινό καθεστώς της ομοσπονδιακής κυβέρνησης, του Saarland, της SIKB και της DtA

Νομική βάση: §§ 23 und 44 der Landeshaushaltsordnung des Saarlandes in der jeweils gültigen Fassung und der hierzu ergangenen Verwaltungsvorschriften (VV-LHO) im Rahmen der Programmrichtlinie

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Προβλέπεται η χορήγηση επιδοτήσεων επιτοκίου συνολικού ύψους 3 εκατ. DEM το πολύ, κατ' έτος

Μέγιστη ένταση ενίσχυσης: 15 % για μικρές επιχειρήσεις, 7,5 % για μεσαίου μεγέθους επιχειρήσεις

Ημερομηνία εφαρμογής: 1η Μαΐου 2001

Διάρκεια χορήγησης του καθεστώτος ή της μεμονωμένης ενίσχυσης: Μέχρι τις 31 Δεκεμβρίου 2006

Στόχος της ενίσχυσης: Το καθεστώς αφορά οριζόντιες ενισχύσεις με σκοπό:

- τη διασφάλιση της βιωσιμότητας και της ποικιλομορφίας της οικονομίας του Saarland με την προώθηση και εδραίωση της αυτοαπασχόλησης,

- την ενθάρρυνση ιδιωτών να ιδρύσουν δικές τους επιχειρήσεις, να αναλάβουν κάποια άλλη επιχείρηση ή δραστηριότητα ή να αποκτήσουν ενεργό συμμετοχή,

- τη δημιουργία θέσεων εργασίας

Οικείοι οικονομικοί τομείς: Όλοι οι κλάδοι της οικονομίας πλην των εξαιρουμένων βάσει κοινοτικών κανονισμών και οδηγιών σχετικά με τη χορήγηση κρατικών ενισχύσεων σε συγκεκριμένους τομείς

Επωνυμία και διεύθυνση της επιδοτούσας αρχής: Saarländische Investitionskreditbank AG (SIKB) Postfach 10 27 22 D - 66027 Saarbrücken

Άλλες πληροφορίες: Σε περίπτωση κεφαλαιουχικών δανείων ERP ή/και δανείων έναρξης δραστηριοτήτων ERP, τα κονδύλια του ομόσπονδου κράτους χορηγούνται από την Deutsche Ausgleichbank, D-53170 Βόννη

Αριθμός ενίσχυσης: XS/10/2001

Κράτος μέλος: Ομοσπονδιακή Δημοκρατία της Γερμανίας

Περιφέρεια: Κάτω Σαξονία - Landkreis Vechta

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Κανονισμός του Landkreis Vechta για τη χορήγηση ενισχύσεων για την προώθηση μεμονωμένων επιχειρήσεων

Νομική βάση: § 108 der Niedersächsischen Landkreisordnung (NLO) in der Fassung vom 22.8.1996 (Niedersächsisches Gesetz- und Verordnungsblatt, S. 365) i. V. mit § 65 der Niedersächsischen Gemeindeordnung (NGO) in der Fassung vom 22.8.1996 (Niedersächsisches Gesetz- und Verordnungsblatt, S. 382)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 256000 EUR

Μέγιστη ένταση ενίσχυσης: - Έως 15 % των επιλέξιμων επενδυτικών δαπανών για τις μικρές επιχειρήσεις

- Έως 7,5 % των επιλέξιμων επενδυτικών δαπανών για τις επιχειρήσεις μεσαίου μεγέθους

Πρέπει να τηρηθούν οι κανόνες περί σώρευσης των ενισχύσεων

Ημερομηνία εφαρμογής: Από 1ης Ιουνίου 2001

Διάρκεια χορήγησης του καθεστώτος ή της μεμονωμένης ενίσχυσης: Από 1ης Ιουνίου 2001 έως 31 Δεκεμβρίου 2006

Στόχος της ενίσχυσης: Η ενίσχυση θα τονώσει την ανταγωνιστικότητα και την προσαρμοστικότητα μικρομεσαίων επιχειρήσεων της περιοχής Vechta, θα προσφέρει κίνητρα για τη δημιουργία νέων και την εξασφάλιση υφιστάμενων θέσεων εργασίας και θα συμβάλλει, με τον τρόπο αυτόν, στη διαρθρωτική βελτίωση της οικονομίας της περιοχής

Οι ενισχύσεις διάσωσης και αναδιάρθρωσης προβληματικών επιχειρήσεων (κατά την έννοια των κοινοτικών κατευθυντήριων γραμμών για τις κρατικές ενισχύσεις διάσωσης και αναδιάρθρωσης προβληματικών επιχειρήσεων, ΕΕ C 288 της 9.10.1999) δεν υπάγονται στο μέτρο αυτό

Ενισχύονται οι κάτωθι επενδύσεις:

- δημιουργία μονάδας,

- επέκταση μονάδας εφόσον ο αριθμός των μόνιμων θέσεων απασχόλησης αυξάνεται κατά 15 % με τις επενδύσεις,

- εξορθολογισμός, διαφοροποίηση ή εκσυγχρονισμός μιας μονάδας εφόσον εξυπηρετεί την επιβίωση της επιχείρησης και την εξασφάλιση του μεγαλύτερου μέρους των υφιστάμενων θέσεων απασχόλησης,

- απόκτηση μονάδας απειλούμενης με κλείσιμο, εφόσον πραγματοποιείται υπό κανονικές συνθήκες αγοράς

Οι δημιουργούμενες, χάρη στην ενίσχυση, μόνιμες θέσεις απασχόλησης πρέπει να διατηρηθούν τουλάχιστον επί μία διετία μετά την καταβολή της ενίσχυσης

Η ενίσχυση λαμβάνει τη μορφή επενδυτικών επιδοτήσεων

Ενισχύσιμα είναι όλα τα αποσβέσιμα υλικά και άυλα περιουσιακά στοιχεία

Οικείοι οικονομικοί τομείς: Επιλέξιμες είναι ΜΜΕ παραγωγικού, βιοτεχνικού και εμπορικού χαρακτήρα, του ξενοδοχειακού τομέα, του τομέα παροχής υπηρεσιών καθώς και οι ελεύθεροι επαγγελματίες των τομέων αυτών που έχουν την έδρα των δραστηριοτήτων τους στην περιοχή Vechta. Απαγορεύεται η ενίσχυση επιχειρήσεων που ανήκουν σε ευαίσθητους τομείς της οικονομίας

Επωνυμία και διεύθυνση της επιδοτούσας αρχής: Landkreis Vechta Ravensberger Straße 20 D - 49377 Vechta

Άλλες πληροφορίες: κ. Bernholt Τηλ. (49-44 41) 898 26 00 Φαξ (49-44 41) 898 10 37 E-Mail: wirtschaft@landkreis-vechta.de

Αριθμός ενίσχυσης: XS/19/2001

Κράτος μέλος: Ισπανία

Περιφέρεια: Αυτόνομη κοινότητα της περιφέρειας της Murcia

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενισχύσεις που θα χορηγηθούν στις μικρές και μεσαίες επιχειρήσεις της περιφέρειας της Murcia εντός του 2001 για να χρηματοδοτηθούν δράσεις σχετικά με το ηλεκτρονικό εμπόριο

Νομική βάση: - Estatuto de Autonomía de la Región de Murcia

- Decreto n° 30/2000 de reorganización de la administración regional

- Decreto legislativo 1/1999 de 2 de diciembre texto refundido de la Ley de Hacienda de la Región de Murcia

- Reglamento (CE) n° 70/2001 de la Comisión, de 12 de enero de 2001, relativo a la aplicación de los artículos 87 y 88 del Tratado (CE) a las ayudas a las pequeñas y medianas empresas

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Προγραμματιζόμενες ετήσιες δαπάνες βάσει του καθεστώτος: πιστώσεις ύψους 50000000 ESP (300506,05 EUR) που θα χορηγηθούν ως επιχορηγήσεις κεφαλαίων σε ιδιωτικές επιχειρήσεις για την προώθηση και την ενθάρρυνση του ηλεκτρονικού εμπορίου

Μέγιστη ένταση ενίσχυσης: Το ποσό των ενισχύσεων δεν θα μπορεί να υπερβεί το 40 % του ακαθάριστου ισοδυνάμου επιχορήγησης

Η ανώτατη ένταση ενίσχυσης ανέρχεται στο 40 % του καθαρού ισοδυνάμου επιχορήγησης, συν 15 ποσοστιαίες μονάδες του ακαθάριστου ισοδύναμου επιχορήγησης

Ημερομηνία εφαρμογής: Το διάταγμα έχει τεθεί σε ισχύ από τις 31 Μαρτίου 2001

Διάρκεια χορήγησης του καθεστώτος ή της μεμονωμένης ενίσχυσης: Μέχρι τον Ιούλιο του 2001

Στόχος της ενίσχυσης: Ενισχύσεις για την ανάπτυξη δράσεων ηλεκτρονικού εμπορίου εκ μέρους ιδιωτικών επιχειρήσεων που είναι ΜΜΕ

Οικείοι οικονομικοί τομείς: Ιδιωτικές επιχειρήσεις (ΜΜΕ) που ανήκουν σε οποιονδήποτε οικονομικό τομέα δραστηριοτήτων, εκτός από αυτές οι οποίες μετέχουν στην παραγωγή, την μεταποίηση ή την εμπορία των προϊόντων που απαριθμούνται στο παράρτημα Ι της συνθήκης ΕΚ, καθώς και σε δραστηριότητες που προωθούν την χρήση εγχωρίων προϊόντων εις βάρος των εισαγομένων

Επωνυμία και διεύθυνση της επιδοτούσας αρχής: Sr. Patricio Valverde Megías Consejero de Tecnologías, Industria y Comercio San Cristóbal, 6 Ε - 30071 Murcia

Αριθμός ενίσχυσης: XS/20/2001

Κράτος μέλος: Ισπανία

Περιφέρεια: Αυτόνομη περιφέρεια της χώρας των Βάσκων

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Gauzatu-Industria

Νομική βάση: Orden de 27 de diciembre de 2000 del Consejero de Industria, Comercio y Turismo de modificación de la Orden de 28 de julio de 2000, del Consejero de Industria, Comercio y Turismo, por la que se regula el programa Gauzatu-Industria, de impulso a la creación y desarrollo de PYME de base tecnológica y/o innovadoras (BOPV n° 249 de 30 de diciembre de 2000) y Resolución de 27 de febrero de 2001 del Viceconsejero de Política Industrial, por la que se hace pública la convocatoria de concesión de las mencionadas ayudas (BOPV n° 43 de 1 de marzo de 2001)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 47395814,55 ευρώ

Μέγιστη ένταση ενίσχυσης: 22,15 % για τις ΜΜΕ (ESP)

Ημερομηνία εφαρμογής: Από τις 2 Μαρτίου 2001

Διάρκεια χορήγησης του καθεστώτος ή της μεμονωμένης ενίσχυσης: Οικονομική χρήση 2001. Λήξη της προθεσμίας για την υποβολή αιτήσεων: 29 Ιουνίου 2001

Στόχος της ενίσχυσης: Η προώθηση της δημιουργίας και της ανάπτυξης ΜΜΕ οι οποίες βασίζονται στην τεχνολογία ή/και είναι καινοτόμες, και οι οποίες επηρεάζουν τις επενδύσεις που δημιουργούν θέσεις απασχόλησης, βασιζόμενες σε στρατηγική ανταγωνιστική η οποία συνεπάγεται αρμονική πρόοδο και γεωγραφική ισορροπία αποσκοπώντας στην αναζωογόνηση των λιγότερο ευνοημένων γεωγραφικών περιοχών (Margen izquierda και Oarsoaldea)

Οικείοι οικονομικοί τομείς: ΜΜΕ των τομέων της βιομηχανίας, της εξόρυξης ή της μεταποίησης, οι οποίες παρέχουν επικουρικές τεχνικές υπηρεσίες, και οι οποίες έχουν δραστηριότητες στην κοινωνία των πληροφοριών και την βιομηχανία των τηλεπικοινωνιών. Δυνάμει αυτού του καθεστώτος, οι χορηγούμενες ενισχύσεις θα υπάγονται στους τομεακούς κανόνες της Ευρωπαϊκής Ένωσης για την χαλυβουργία (εκτός ΕΚΑΧ), τη βιομηχανία των συνθετικών ινών και την αυτοκινητοβιομηχανία

Επωνυμία και διεύθυνση της επιδοτούσας αρχής: Sr. José Ignacio Telletxea Fernández

Viceconsejero de Política Industrial

Departamento de Industria, Comercio y Turismo Gobierno Vasco Donostia/San Sebastián, 1 Ε - 01010 Vitoria-Gasteiz

Αριθμός ενίσχυσης: XS/22/2001

Κράτος μέλος: Ισπανία

Περιφέρεια: Αυτόνομη κοινότητα της χώρας των Βάσκων

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Gauzatu-Turismo

Νομική βάση: Orden de 27 de diciembre de 2000, del Consejero de Industria, Comercio y Turismo, por la que se regula el programa Gauzatu-Turismo de ayudas a la inversión y a la creación de empresas de especial interés estratégico para el desarrollo turístico (BOPV n° 249 de 30 de diciembre de 2000)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 1202024,21 ευρώ

Μέγιστη ένταση ενίσχυσης: 22,15 % για ΜΜΕ (ΑΙΕ)

Ημερομηνία εφαρμογής: 8 Μαρτίου 2001

Διάρκεια χορήγησης του καθεστώτος ή της μεμονωμένης ενίσχυσης: Οικονομικό έτος 2001. Προθεσμία υποβολής αιτήσεων: έως 22 Ιουνίου 2001

Στόχος της ενίσχυσης: Προώθηση των επενδύσεων και της σύστασης επιχειρήσεων ειδικού ενδιαφέροντος για την αρμονική τουριστική ανάπτυξη και συνεισφορά στη χωροταξική ισορροπία με σκοπό την αναζωογόνηση των λιγότερο ευνοημένων γεωγραφικών περιοχών (Margen Izquierda y Oarsoaldea)

Οικείοι οικονομικοί τομείς: ΜΜΕ του τουριστικού τομέα: ξενοδοχειακές εγκαταστάσεις σε τουριστικές περιοχές, σε υποβαθμισμένες ζώνες, πανδοχεία, μη ξενοδοχειακά καταλύματα και τουριστικές δραστηριότητες που σχετίζονται με τη φύση την αναψυχή ή την υγεία

Επωνυμία και διεύθυνση της επιδοτούσας αρχής: Sr. Juan Bautista Mendizábal Juaristi

Director de Promoción Turística

Departamento de Industria, Comercio y Turismo Gobierno Vasco Donostia/San Sebastián, 1 Ε - 01010 Vitoria-Gasteiz

Αριθμός ενίσχυσης: XS/36/2001

Κράτος μέλος: Κάτω Χώρες

Περιφέρεια: Οι επαρχίες Friesland, Groningen και Drenthe είναι υπεύθυνες για την εφαρμογή του καθεστώτος ενισχύσεων. Οι επαρχίες αποφάσισαν να αναθέσουν την έμπρακτη εφαρμογή του στην Samenwerkingsverband Noord-Nederland, έναν δημόσιο φορέα που συστάθηκε βάσει του νόμου Wet Gemeenschappelijke Regelingen

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς ενισχύσεων βάσει της Noordelijke Innovatie Ondersteuningsfaciliteit 2000 [Διευκόλυνση υποστήριξης της καινοτομίας στις βόρειες επαρχίες] (εκδοχή του 2001)

Νομική βάση: Besluit van de drie noordelijke Provinciale Staten d.d. 31 mei 2000 en besluit van het Dagelijks Bestuur van het Samenwerkingsverband Noord-Nederland d.d. 27 maart 2001

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Ο ετήσιος προϋπολογισμός ανέρχεται σε 5899143 ευρώ (13 εκατ. NLG)

Μέγιστη ένταση ενίσχυσης: Μικρές επιχειρήσεις: 50 % ακαθάριστο, επιχειρήσεις μεσαίου μεγέθους: 50 % ακαθάριστο

Ημερομηνία εφαρμογής: Ενισχύσεις βάσει του κανονισμού (ΕΚ) αριθ. 70/2001 της Επιτροπής θα χορηγούνται από τις 15 Μαρτίου 2001

Διάρκεια χορήγησης του καθεστώτος ή της μεμονωμένης ενίσχυσης: Η ισχύς του καθεστώτος θα λήξει στις 31 Δεκεμβρίου 2006

Στόχος της ενίσχυσης: Συνεισφορά στις δαπάνες απόκτησης εξωτερικής εμπειρογνωμοσύνης στον τομέα των νέων τεχνολογιών, προϊόντων και διαδικασιών και των συναφών δυνητικών αγορών

Εξαιρούνται οι δαπάνες μόνιμων ή τακτικών υπηρεσιών καθώς και οι συνήθεις επιχειρηματικές δαπάνες, π.χ. για συνήθεις φορολογικές συμβουλές, τακτικές νομικές υπηρεσίες ή διαφήμιση

Οικείοι οικονομικοί τομείς: Όλοι οι τομείς πλην του πρωτογενούς, πράγμα το οποίο σημαίνει ότι το καθεστώς δεν καλύπτει τη γεωργία, την αλιεία και τις υδατοκαλλιέργειες. Θα εξακολουθήσουν να ισχύουν στο ακέραιο οι διατάξεις που έχουν εκδοθεί για τους ακόλουθους τομείς:

- επεξεργασία και πώληση γεωργικών προϊόντων, όπως αναφέρεται στο παράρτημα 1 της συνθήκης ΕΚ,

- επεξεργασία και πώληση αλιευτικών προϊόντων, όπως αναφέρεται στο παράρτημα 1 της συνθήκης ΕΚ,

- μεταφορές,

- χάλυβας, σύμφωνα με την απόφαση αριθ. 2496/96/ΕΚΑΧ της Επιτροπής, της 18ης Δεκεμβρίου 1996, σχετικά με τη θέσπιση κοινοτικών κανόνων για τις ενισχύσεις προς τη βιομηχανία σιδήρου και χάλυβα (ΕΕ L 218, 1997) και το πλαίσιο για τις ενισχύσεις σε τομείς που δεν καλύπτονται από τη συνθήκη ΕΚΑΧ (ΕΕ C 320, 1988),

- άνθρακας, σύμφωνα με την απόφαση αριθ. 3632/93/ΕΚΑΧ της Επιτροπής της 28ης Δεκεμβρίου 1993 για το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα (ΕΕ L 329, 1993) και την απόφαση αριθ. 341/94/ΕΚΑΧ της Επιτροπής της 8ης Φεβρουαρίου 1994 περί εφαρμογής της απόφασης αριθ. 3632/93/ΕΚΑΧ για το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα (ΕΕ L 49, 1994),

- ναυπηγία, σύμφωνα με τον κανονισμό (ΕΚ) αριθ. 1540/98 του Συμβουλίου, της 29ης Ιουνίου 1998, περί των νέων κανόνων ενισχύσεως της ναυπηγικής βιομηχανίας (ΕΕ L 202, 1998),

- συνθετικές ίνες, σύμφωνα με το κοινοτικό πλαίσιο ενισχύσεων στη βιομηχανία συνθετικών ινών (96/C 94/07) και την ανακοίνωση για την παράταση της ισχύος του εν λόγω πλαισίου (ΕΕ C 24, 1999),

- αυτοκινητοβιομηχανία, σύμφωνα με το κοινοτικό πλαίσιο για τις κρατικές ενισχύσεις προς την αυτοκινητοβιομηχανία (ΕΕ C 279, 1997)

Τίτλος και διεύθυνση της χορηγούσας αρχής: Samenwerkingsverband Noord-Nederland c/o Postbus 779 9700 ΑΤ Groningen Nederland

Αριθμός ενίσχυσης: XS/37/2001

Κράτος μέλος: Κάτω Χώρες

Περιφέρεια: Οι επαρχίες Friesland, Groningen και Drenthe είναι υπεύθυνες για την εφαρμογή του καθεστώτος ενισχύσεων. Οι επαρχίες αποφάσισαν να αναθέσουν την έμπρακτη εφαρμογή του στην Samenwerkingsverband Noord-Nederland, έναν δημόσιο φορέα που συστάθηκε βάσει του νόμου Wet Gemeenschappelijke Regelingen

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς επενδυτικών πριμοδοτήσεων για μη ενισχυόμενους δήμους 2001

Νομική βάση: Besluit van de drie noordelijke Provinciale Staten d.d. 14 maart 2001

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Ο ετήσιος προϋπολογισμός ανέρχεται σε 1815121 ευρώ (4 εκατ. NLG)

Μέγιστη ένταση ενίσχυσης: Μικρές επιχειρήσεις: 15 % ακαθάριστο, επιχειρήσεις μεσαίου μεγέθους: 7,5 % ακαθάριστο

Ημερομηνία εφαρμογής: Ενισχύσεις βάσει του κανονισμού (ΕΚ) αριθ. 70/2001 της Επιτροπής θα χορηγούνται από τις 15 Μαρτίου 2001

Διάρκεια χορήγησης του καθεστώτος ή της μεμονωμένης ενίσχυσης: Η ισχύς του καθεστώτος θα λήξει στις 31 Δεκεμβρίου 2002

Στόχος της ενίσχυσης: Προώθηση των επενδύσεων σε πάγια κεφάλαια για την επέκταση υφιστάμενου εργοστασίου ή την έναρξη δραστηριότητας η οποία συνεπάγεται τη ριζική αλλαγή της παραγωγικής διαδικασίας σε συγκεκριμένο εργοστάσιο

Οικείοι οικονομικοί τομείς: Όλοι οι τομείς πλην του πρωτογενούς, πράγμα το οποίο σημαίνει ότι το καθεστώς δεν καλύπτει τη γεωργία, την αλιεία και τις υδατοκαλλιέργειες. Θα εξακολουθήσουν να ισχύουν στο ακέραιο οι διατάξεις που έχουν εκδοθεί για τους ακόλουθους τομείς:

- επεξεργασία και πώληση γεωργικών προϊόντων, όπως αναφέρεται στο παράρτημα I της συνθήκης ΕΚ,

- επεξεργασία και πώληση αλιευτικών προϊόντων, όπως αναφέρεται στο παράρτημα I της συνθήκης ΕΚ,

- μεταφορές,

- χάλυβας, σύμφωνα με την απόφαση αριθ. 2496/96/ΕΚΑΧ της Επιτροπής, της 18ης Δεκεμβρίου 1996, σχετικά με τη θέσπιση κοινοτικών κανόνων για τις ενισχύσεις προς τη βιομηχανία σιδήρου και χάλυβα (ΕΕ L 218, 1997) και το πλαίσιο για τις ενισχύσεις σε τομείς που δεν καλύπτονται από τη συνθήκη ΕΚΑΧ (ΕΕ C 320, 1988),

- άνθρακας, σύμφωνα με την απόφαση αριθ. 3632/93/ΕΚΑΧ της Επιτροπής, της 28ης Δεκεμβρίου 1993, για το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα (ΕΕ L 329, 1993) και την απόφαση αριθ. 341/94/ΕΚΑΧ της Επιτροπής, της 8ης Φεβρουαρίου 1994, περί εφαρμογής της απόφασης αριθ. 3632/93/ΕΚΑΧ για το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα (ΕΕ L 49, 1994),

- ναυπηγία, σύμφωνα με τον κανονισμό (ΕΚ) αριθ. 1540/98 του Συμβουλίου, της 29ης Ιουνίου 1998, περί των νέων κανόνων ενισχύσεως της ναυπηγικής βιομηχανίας (ΕΕ L 202, 1998),

- συνθετικές ίνες, σύμφωνα με το κοινοτικό πλαίσιο ενισχύσεων στη βιομηχανία συνθετικών ινών (96/C 94/07) και την ανακοίνωση για την παράταση της ισχύος του εν λόγω πλαισίου (ΕΕ C 24, 1999),

- αυτοκινητοβιομηχανία, σύμφωνα με το κοινοτικό πλαίσιο για τις κρατικές ενισχύσεις προς την αυτοκινητοβιομηχανία (ΕΕ C 279, 1997)

Επωνυμία και διεύθυνση της επιδοτούσας αρχής: Samenwerkingsverband Noord-Nederland c/o Postbus 779 9700 ΑΤ Groningen Nederland

Αριθμός ενίσχυσης: XS/40/2001

Κράτος μέλος: Ηνωμένο Βασίλειο

Περιφέρεια: Ορεινή και νησιωτική Σκωτία: Οι περιφέρειες της ορεινής και νησιωτικής Σκωτίας που περιλαμβάνονται στην ονοματολογία NUTS II στη ζώνη ως περιοχή UKM4 καθώς και οι περιοχές της ζώνης του Moray Council οι οποίες δεν περιλαμβάνονται στην κατηγορία NUTS II UKM4. Η τελευταία αυτή περιοχή αποτελεί μικρό μέρος της ζώνης NUTS III UKM11

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς ενισχύσεων υπέρ των ΜΜΕ των ορεινών και νησιωτικών περιοχών τις Σκωτίας

Νομική βάση: Enterprise and New Towns (Scotland) Act 1990, as amended by Scottish Statutory Instrument 2001 No 126, which extends the operational area of HIE into the remaining parts of the Moray Council area not previously covered

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Ο ανώτατος ετήσιος προϋπολογισμός για την περίοδο 2000-2006 δεν πρέπει να υπερβαίνει τα 25000000 GBP

Μέγιστη ένταση ενίσχυσης: Το καθεστώς δεν ισχύει όσον αφορά τα εξής:

1. δραστηριότητες οι οποίες σχετίζονται με την παραγωγή, τη μεταποίηση και την εμπορία των προϊόντων που παρατίθενται στο παράρτημα I της συνθήκης,

2. ενισχύσεις που συνδέονται με δραστηριότητες του εξαγωγικού κλάδου, δηλαδή ενισχύσεις που συνδέονται άμεσα με τις εξαγόμενες ποσότητες, με τη συγκρότηση και λειτουργία δικτύου διανομής ή με άλλες τρέχουσες δαπάνες οι οποίες σχετίζονται με εξαγωγική δραστηριότητα,

3. ενισχύσεις χορηγούμενες υπό τον όρο της χρήσης εγχώριων αντί των εισαγόμενων αγαθών.

ΕΠΕΝΔΥΣΕΙΣ ΣΕ ΥΛΙΚΑ ΚΑΙ ΑΫΛΑ ΠΕΡΙΟΥΣΙΑΚΑ ΣΤΟΙΧΕΙΑ ΓΙΑ ΤΗΝ ΕΝΑΡΞΗ Ή ΤΗΝ ΕΠΕΚΤΑΣΗ ΔΡΑΣΤΗΡΙΟΤΗΤΩΝ

Τα επίπεδα ενίσχυσης θα υπολογίζονται στο ακαθάριστο ποσό, μεμονωμένα με βάση τις ιδιαιτερότητες του κάθε σχεδίου και θα μετατρέπονται σε καθαρό ισοδύναμο επιδότησης (ΚΙΕ) προκειμένου να εξασφαλισθεί ότι δεν υπερβαίνουν τα παρακάτω επίπεδα ΚΙΕ ή ΚΙΕ και ακαθάριστου ποσού. Τα προτεινόμενα επίπεδα ενίσχυσης θα προσαρμόζονται, κατόπιν, εάν είναι απαραίτητο ούτως ώστε να συμμορφώνονται με τα ανώτατα επίπεδα ενίσχυσης που ορίζονται παρακάτω (ορισμοί του κανονισμού (ΕΚ) αριθ. 70/2001):

Πίνακας: Επενδύσεις και ανώτατη ένταση ενίσχυσης

>ΘΕΣΗ ΠΙΝΑΚΑ>

ΣΗΜΕΙΩΣΕΙΣ:

1. Πρόκειται για ανώτατα όρια που ισούνται με το ανώτατο όριο ΚΙΕ και την προσαύξηση ΜΜΕ σύμφωνα με τον χάρτη ΑΑ που εγκρίθηκε τον Ιούλιο του 2000 για το ΗΒ. Τα πραγματικά επίπεδα ενίσχυσης περιορίζονται στο ελάχιστο ποσό που είναι απαραίτητο για την υλοποίηση του σχεδίου βάσει ενός βιώσιμου τριετούς επιχειρηματικού προγράμματος

2. Η ΚΙΕ θα υπολογίζεται για λόγους ελέγχου με ηλεκτρονικό υπολογιστή για κάθε επενδυτικό σχέδιο με βάση τις διαδικασίες του παραρτήματος των κατευθυντήριων γραμμών για τις εθνικές περιφερειακές ενισχύσεις (ΕΕ 98/C 74/06)

3. Τα εν λόγω ανώτατα όρια θα αντικατασταθούν με συγκεκριμένα όρια για ορισμένους τομείς στους οποίους ισχύουν ειδικοί κοινοτικοί κανόνες. Στις αρχές της ισχύος του καθεστώτος οι εν λόγω τομείς ήταν: ναυπηγία, άνθρακας, χάλυβας, συνθετικές ίνες, αυτοκινητοβιομηχανία και μεταφορές

Βασική προϋπόθεση για τη χορήγηση ενίσχυσης βάσει του παρόντος καθεστώτος είναι να μείνει η επένδυση στις ορεινές και νησιωτικές περιοχές της Σκωτίας τουλάχιστον επί μία πενταετία

Τα ανώτατα όρια του πίνακα 1 ισχύουν όσον αφορά την ένταση της ενίσχυσης είτε ως ποσοστό των επιλέξιμων δαπανών της επένδυσης είτε ως ποσοστό του κόστους της απασχόλησης που δημιουργείται χάρη στην πραγματοποίηση επενδύσεων είτε ως συνδυασμό των δύο αυτών πτυχών, υπό τον όρο ότι η ενίσχυση δεν υπερβαίνει το χαμηλότερο από τα δύο ποσά

ΕΝΙΣΧΥΣΗ ΓΙΑ ΥΠΗΡΕΣΙΕΣ ΣΥΜΒΟΥΛΩΝ ΚΑΙ ΕΚΘΕΣΕΙΣ

Ανώτατη ένταση ενίσχυσης 50 % ακαθάριστο επί των επιλέξιμων δαπανών

Επιλέξιμες δαπάνες:

- Εξωτερικοί εμπειρογνώμονες. Οι δραστηριότητες για τις οποίες προσλαμβάνονται οι σύμβουλοι θα πρέπει να συμβάλουν στην ανάπτυξη συγκεκριμένων επιχειρηματικών δραστηριοτήτων και να μην συνιστούν διαρκή ή περιοδική δραστηριότητα, ούτε να συνδέονται με τις συνήθεις λειτουργικές δαπάνες της επιχείρησης, π.χ. διοίκηση, έλεγχος, φοροτεχνικές, υπηρεσίες, τακτικές νομικές υπηρεσίες ή διαφήμιση

- Συμμετοχή για πρώτη φορά σε συγκεκριμένη εμπορική έκθεση ή παρόμοια εκδήλωση. Επιλέξιμες είναι οι δαπάνες που δεν αφορούν κανονικές επιχειρηματικές δραστηριότητες και συγκεκριμένα εκείνες που συνδέονται με τη μίσθωση περιπτέρου ή χώρου, τη διαμόρφωση και τη λειτουργία του

ΑΝΩΤΑΤΟ ΜΕΓΕΘΟΣ ΤΟΥ ΕΠΕΝΔΥΤΙΚΟΥ ΣΧΕΔΙΟΥ ΚΑΙ ΤΗΣ ΕΝΙΣΧΥΣΗΣ

Η χορήγηση μεμονωμένων ενισχύσεων δεν θα επιτρέπεται, βάσει του παρόντος καθεστώτος, στις περιπτώσεις που ισχύει ένα από τα εξής δύο όρια όσον αφορά την επένδυση:

1. Συνολικό κόστος του επενδυτικού σχεδίου είναι τουλάχιστον 25 εκατ. ευρώ:

- σε περιοχές που δεν είναι επιλέξιμες για περιφερειακές ενισχύσεις βάσει του ισχύοντος χάρτη βρετανικών ενισχυόμενων περιοχών [UK National Assisted Area map] και η ακαθάριστη ένταση ενίσχυσης είναι τουλάχιστον 7,5 % για μικρές και 3,75 % για μεσαίου μεγέθους επιχειρήσεις (κοινοτικοί ορισμοί όσον αφορά το μέγεθος των επιχειρήσεων, βάσει του κανονισμού (ΕΚ) αριθ. 70/2001 παράρτημα I)

- σε περιοχές που είναι επιλέξιμες για περιφερειακές ενισχύσεις και η καθαρή ένταση ενίσχυσης είναι τουλάχιστον 50 % του καθαρού ανώτατου ορίου ενίσχυσης σύμφωνα με τα όσα ορίζει ο χάρτης των βρετανικών ενισχυόμενων περιοχών [UK National Assisted areas map] ή

2. Το ακαθάριστο ποσό της ενίσχυσης είναι τουλάχιστον 15 εκατ. ευρώ

Ημερομηνία εφαρμογής: 8 Φεβρουαρίου 2001

Διάρκεια χορήγησης του καθεστώτος ή της μεμονωμένης ενίσχυσης: Η ισχύς του καθεστώτος θα λήξει στις 31 Δεκεμβρίου 2006

Στόχος της ενίσχυσης: Ο στρατηγικός στόχος του ΗΙΕ είναι να βελτιώσει το βιοτικό επίπεδο του τοπικού πληθυσμού με αειφόρο τρόπο. Η οικονομία των ορεινών και νησιωτικών περιοχών της Σκωτίας πάσχει από ΑΕΠ και προσωπικά εισοδήματα κάτω του μέσου όρου. Η ανάπτυξη της οκονομίας με την ανάπτυξη και διαφοροποίηση ΜΜΕ αποτελεί βασικό στόχο. Οι δραστηριότητες του καθεστώτος αυτού θα επιτρέψουν στο ΗΙΕ να συμβάλλει με συντονισμένο τρόπο τόσο στην ανάπτυξη νέων επιχειρηματικών δραστηριοτήτων (με τη χρησιμοποίηση εμπειρογνωμόνων, ειδικών στην αποτελεσματικότητα και την ανάπτυξη νέων αγορών) όσο και στη δημιουργία νέων θέσεων απασχόλησης με την πραγματοποίηση των απαιτούμενων επενδύσεων.

ΗΙΕ κρίνει επίσης αναγκαία την παροχή υποστήριξης σε μεγαλύτερες επιχειρήσεις όταν προσφέρουν συγκεκριμένες ευκαιρίες για την ανάπτυξη της τοπικής οικονομίας. Στο πλαίσιο αυτό το ΗΙΕ ελπίζει ότι στο μέλλον θα μπορέσει να εφαρμόσει ένα καθεστώς ενισχύσεων το οποίο θα παρέχει υποστήριξη στις αρχικές επενδύσεις και τη δημιουργία απασχόλησης με κεφάλαια έναρξης και επέκτασης δραστηριοτήτων τόσο για μεγάλες όσο και για μικρές επιχειρήσεις. Στην περίπτωση που η Ευρωπαϊκή Επιτροπή το εγκρίνει το καθεστώς εκείνο, το παρόν καθεστώς το οποίο αφορά ΜΜΕ θα τροποποιηθεί ούτως ώστε να περιορισθεί το πεδίο εφαρμογής του αποκλειστικά στην παροχή συμβουλών και τη συμμετοχή σε πανηγύρεις/εκθέσεις. Στην περίπτωση εκείνη οι επενδυτικές ενισχύσεις προς ΜΜΕ θα χορηγούνται μέσω του κοινοποιηθέντος καθεστώτος

Οικείοι οικονομικοί τομείς: Ενισχύσεις μπορούν να χορηγηθούν για όλους τους τομείς της οικονομίας τηρουμένων των εξαιρέσεων του άρθρου 1 του κανονισμού (ΕΚ) αριθ. 70/2001 σχετικά με τα αγαθά, τις εξαγωγικές ενισχύσεις και τις ενισχύσεις για τη χρήση εγχώριων αγαθών που αναφέρονται στο παράρτημα I της συνθήκης ΕΚ. Εκτός αυτού, θα ισχύουν όλοι οι ειδικοί περιορισμοί του επιβάλλουν κοινοτικές οδηγίες ή κανονισμοί σε περίπτωση ενίσχυσης των σχετικών τομέων βάσει του παρόντος καθεστώτος

Επωνυμία και διεύθυνση της επιδοτούσας αρχής: Highlands and Islands Enterprise Bridge House

20 Bridge Street

Inverness IV1 1Qr United Kingdom

Υπεύθυνος: Melvyn Waumsley, European Affairs Unit, Strategy Group